Σεζγκίν Μπουράκ

Ο Σεζγκίν Μπουράκ (τουρκικά: Sezgin Burak, 15 Μαΐου 1935, Ανταπαζαρί – 4 Οκτωβρίου 1978, Κωνσταντινούπολη) ήταν Τούρκος γελοιογράφος και δημιουργός κόμικς.

 Βιογραφία 
Ενώ ήταν ακόμη μαθητής στο Δημοτικό σχολείο, ο Σεζγκίν δημοσίευσε τα πρώτα σχέδιά του στο περιοδικό Dogan Kardes. Το 1952 εισήχθη στην Ακαδημία Καλών Τεχνών της Κωνσταντινούπολης, οπότε (παράλληλα με τις σπουδές του στη ζωγραφική και τη διακόσμηση) ξεκίνησε την επαγγελματική του σταδιοδρομία. Συνεργάσθηκε με την εφημερίδα Cumhuriyet, αλλά και πολλά περιοδικά του χώρου, όπως Akbaba, Twentieth Century, All World, Week, Havat ve Ses κ.α. Συνέγραψε, επίσης, μυθιστορήματα όπως «Η Εκδίκηση των Φιδιών», «Alageyik» και «Η τσάντα του βοσκού» (1976). Ξεκίνησε τη σειρά κόμικς με τίτλο Bizimkiler το 1964, την οποία, έπειτα από τον πρόωρο θάνατό του από αυτοκτονία, συνέχισε ο αδελφός του, Ερσίν Μπουράκ"Αρχειοθετημένο αντίγραφο". Αρχειοθετήθηκε από το πρωτότυπο στις 15 Ιανουαρίου 2018. Ανακτήθηκε στις 9 Απριλίου 2020 Το 1965 εμπνεύστηκε το χαρακτήρα Ελ Κουγκάρ για λογαριασμό Ιταλικού εκδοτικού οίκου. Το κόμικς αυτό μετατράπηκε σε ταινία το 1971 με τίτλο Hudaverdi-Pirtik, από τον παραγωγό Λαλέ Οράογλου. Το 1966 βραβεύθηκε ως διαφημιστής σε σχετικό διαγωνισμό στο Μιλάνο. Δημιούργησε τον κλασικό ήρωα Ταρκάν (1967) που ξεκίνησε να δημοσιεύει η εφημερίδα Hürriyet. Η σειρά μεταφέρθηκε αρκετές φορές στον κινηματογράφο"Αρχειοθετημένο αντίγραφο". Αρχειοθετήθηκε από το πρωτότυπο στις 8 Ιουλίου 2018. Ανακτήθηκε στις 8 Ιουλίου 2018. Εικονογράφησε το μυθιστόρημα του Γιασάρ Κεμάλ με τίτλο «Ince Memed» (1968, 1969) και το έργο «Όρος Αγρί» (1970). Ως ζωγράφος φιλοτέχνησε ελαιογραφίες και ακρυλικά έργα.

 Παραπομπές 

Κατηγορία:Τούρκοι δημιουργοί κόμικς
Κατηγορία:Γελοιογράφοι
Κατηγορία:Σκιτσογράφοι